** บันทึกข้อความ**

**ส่วนราชการ** กสว. (กง.ปอ.) โทร. ๐-๒๒๔๑-๙๐๐๐ ต่อ 2112 - 2114

**ที่** มท ๐๘20.4/ **วันที่** เมษายน 2567

**เรื่อง** การตรวจสอบและปรับปรุงผลการจัดทำถังขยะเปียกในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น

เรียน อสถ.

**๑. เรื่องเดิม**

1.1 สถ. มีหนังสือด่วนที่สุด ที่ มท 0820.4/ว 5332 ลงวันที่ 25 ธันวาคม 2566   
เรื่อง การขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์ ถึงผู้ว่าราชการจังหวัด ทุกจังหวัด แจ้งการจัดทำแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซ  
เรือนกระจกสุทธิเป็นศูนย์ โดยกำหนดแนวทางการขับเคลื่อนการปฏิบัติการเชิงกลยุทธ์แนวใหม่ ทั้งในระดับจังหวัด อำเภอ และ อปท. เพื่อสำรวจการจัดทำถังขยะเปียกของทุกครัวเรือน (ข้อมูลเดิม) (RE-X-RAY) ตามข้อมูล  
ในระบบสารสนเทศด้านการจัดการขยะมูลฝอยของ อปท. ให้ถูกต้อง ครบถ้วน และเป็นปัจจุบัน **(เอกสาร 1)**

1.2 สถ. มีหนังสือด่วนที่สุด ที่ มท 0820.4/ว 72 ลงวันที่ 8 มกราคม 2567   
เรื่อง ติดตามการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์ ถึงผู้ว่าราชการจังหวัด ทุกจังหวัด แจ้งจังหวัดพิจารณาดำเนินการสรุปผลการดำเนินการสำรวจการจัดทำถังขยะเปียกของทุกครัวเรือน (ข้อมูลเดิม)   
(RE-X-RAY) ที่ผ่านการรับรองโดยคณะกรรมการจัดการสิ่งปฏิกูลและมูลฝอยจังหวัด ตามแบบรายงาน  
การขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน ภาพรวมจังหวัด และรายงานให้ สถ. ทราบ ภายในวันที่ 9 กุมภาพันธ์ 2567 **(เอกสาร 2)**

1.3 สถ. มีหนังสือด่วนที่สุด ที่ มท 0820.4/ว 854 ลงวันที่ 23 กุมภาพันธ์ 2567   
เรื่อง ผลการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน   
เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์ ถึงผู้ว่าราชการจังหวัด ทุกจังหวัด แจ้งจังหวัดพิจารณาดำเนินการปรับปรุงข้อมูลในระบบสารสนเทศด้านการจัดการขยะมูลฝอยขององค์กรปกครอง  
ส่วนท้องถิ่น (DLA Waste) ให้สอดคล้องกับแบบรายงานการขับเคลื่อนแผนปฏิบัติการเชิงกลยุทธ์แนวใหม่   
RE-X-RAY โครงการถังขยะเปียก ลดโลกร้อน ภาพรวมจังหวัด ภายในวันอังคารที่ 27 กุมภาพันธ์ 2567

**(เอกสาร 3)**

**2. ข้อเท็จจริง**

กสว. (กง.ปอ.) ได้ดำเนินการตรวจสอบแบบรายงานการขับเคลื่อนแผนปฏิบัติการ  
เชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน ภาพรวมจังหวัด และได้ดำเนินการจัดทำสรุปผลการดำเนินงานโครงการถังขยะเปียก ลดโลกร้อน เดือนมกราคม – เมษายน 2567 แล้ว พบว่า  
หลายจังหวัดยังมีผลการสำรวจการจัดทำถังขยะเปียกไม่สอดคล้องกับข้อมูลการจัดทำถังขยะเปียกในระบบสารสนเทศด้านการจัดการขยะมูลฝอยของ อปท. (DLA Waste) ส่งผลให้ผลการจัดทำถังขยะเปียก ลดโลกร้อนในภาพรวมประเทศมีจำนวนลดลงโดยมีรายละเอียด ดังนี้ **(เอกสาร 4)**

/2.1 เดือนมกราคม...

-2-

2.1 เดือนมกราคม 2567 มีผลการจัดทำถังขยะเปียก ร้อยละ 67.03

2.2 เดือนกุมภาพันธ์ 2567 มีผลการจัดทำถังขยะเปียก ร้อยละ 57.16

2.3 เดือนมีนาคม 2567 มีผลการจัดทำถังขยะเปียก ร้อยละ 55.39

2.4 เดือนเมษายน 2567 มีผลการจัดทำถังขยะเปียก ร้อยละ 54.31

**3. ข้อพิจารณา**

กสว. (กง.ปอ.) พิจารณาแล้ว เพื่อให้การจัดทำถังขยะเปียก ลดโลกร้อนเป็นไปอย่างถูกวิธี ต่อเนื่อง เกิดเป็นวิถีชีวิตของประชาชนในท้องถิ่นอย่างยั่งยืน และเพื่อให้การขับเคลื่อนแผนปฏิบัติการ  
เชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อย  
ก๊าซเรือนกระจกสุทธิเป็นศูนย์เป็นไปด้วยความเรียบร้อย เห็นควรแจ้งจังหวัดพิจารณาดำเนินการตรวจสอบ  
และปรับปรุงข้อมูลในระบบสารสนเทศฯ เดือนมกราคม – เมษายน 2567 ให้ถูกต้อง ครบถ้วน ภายในศุกร์ที่ 3 พฤษภาคม 2567

**4. ข้อเสนอ**

จึงเรียนมาเพื่อโปรดพิจารณา หากเห็นชอบ โปรดลงนามในหนังสือถึงผู้ว่าราชการจังหวัด   
ทุกจังหวัดที่เสนอมาพร้อมนี้

(นางสาวปรียาภัทร์ จันทร์ทิพย์)

ผอ.กสว.

ผอ.กง.ปอ. .........................................

หน.กง.ปอ. .........................................

จนท. ..................................................



ที่ มท ๐๘20.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10๓00

เมษายน 2567

เรื่อง การตรวจสอบและปรับปรุงผลการจัดทำถังขยะเปียกในระบบสารสนเทศด้านการจัดการขยะมูลฝอย  
ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 5332 ลงวันที่ 25 ธันวาคม 2566

หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 72 ลงวันที่ 8 มกราคม 2567

หนังสือกรมส่งเสริมการปกครองท้องถิ่น ด่วนที่สุด ที่ มท0820.4/ว 854 ลงวันที่ 23 กุมภาพันธ์ 2567

สิ่งที่ส่งมาด้วย สรุปผลการจัดทำถังขยะเปียกฯ เดือนมกราคม - เมษายน 2567 จำนวน 1 ฉบับ

ตามที่ กรมส่งเสริมการปกครองท้องถิ่นได้จัดทำแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์ โดยกำหนด  
แนวทางการขับเคลื่อนการปฏิบัติการเชิงกลยุทธ์แนวใหม่ ทั้งในระดับจังหวัด อำเภอ และองค์กรปกครอง  
ส่วนท้องถิ่น เพื่อสำรวจการจัดทำถังขยะเปียกของทุกครัวเรือน (ข้อมูลเดิม) (RE-X-RAY) ตามข้อมูลในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นให้ถูกต้อง ครบถ้วน และเป็นปัจจุบัน โดยให้จังหวัดสรุปผลการดำเนินการดังกล่าว ตามแบบรายงานการขับเคลื่อนแผนปฏิบัติการเชิงกลยุทธ์แนวใหม่   
RE-X-RAY โครงการถังขยะเปียก ลดโลกร้อน ภาพรวมจังหวัด และแจ้งจังหวัดพิจารณาดำเนินการปรับปรุงข้อมูลในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste) ให้สอดคล้องกับแบบรายงานฯ ความละเอียดตามที่อ้างถึง นั้น

กรมส่งเสริมการปกครองท้องถิ่นได้ดำเนินการตรวจสอบแบบรายงานการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน ภาพรวมจังหวัด   
และได้ดำเนินการจัดทำสรุปผลการดำเนินงานโครงการถังขยะเปียก ลดโลกร้อน เดือนมกราคม – เมษายน 2567 แล้ว พบว่าหลายจังหวัดยังมีผลการสำรวจการจัดทำถังขยะเปียกไม่สอดคล้องกับข้อมูลการจัดทำ  
ถังขยะเปียกในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste) ส่งผลให้ผลการจัดทำถังขยะเปียก ลดโลกร้อนในภาพรวมประเทศมีจำนวนลดลง ในการนี้ จึงขอความร่วมมือจังหวัดพิจารณาดำเนินการตรวจสอบและปรับปรุงข้อมูลในระบบสารสนเทศฯ เดือนมกราคม – เมษายน 2567   
ให้ถูกต้อง ครบถ้วน ภายในศุกร์ที่ 3 พฤษภาคม 2567 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

สิ่งที่ส่งมาด้วย

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

รอง อสถ.…………………………………………………

ผอ.กสว. …………………………………………………

ผอ.กง.ปอ.…………………………………………………

หน.กง.ปอ.....……………………………………………

จนท. ……………………………………………………….

กลุ่มงานเปลี่ยนแปลงสภาพภูมิอากาศ

โทร 0 2241 9000 ต่อ 2112

ไปรษณีย์อิเล็กทรอนิกส์ [Saraban@dla.go.th](mailto:Saraban@dla.go.th)  
ผู้ประสานงาน : นางสาวบุษน้ำเพชร เหล่าเจริญ โทร. 08 5892 1882